Ihi, anamek aḥqani n wakaz-agi ilaq ad yili yettwalmed akken iwata yerna s wuddem akemmam, i yal tagnit. Ihi tasleḍt n ufraz n yiḍrisen yuɣal d agmun imezgi, acku awal n "wakaz" neɣ n "tgemmi n yidles aɣarfan", i yettwasxedmen s waṭas ama seg tama n udabu neɣ seg tama n yifaḍ isertanen, i yejemɛen tidaɣriwin tikmamin yemgaraden. Iban-d, Md: belli tideɣriwin yettwaṭfen sɣur akabar n (FLN) deg uḥric-agi, am tid-ak yellan deg yisemli n "usumer aɣelnaw", ur iɛeddi ara deg ukatar aqdim, ma drus seg 1986 (arkawal aɣelnaw igerzen) n umnir d akken teskanayed ɣer umezruy Amaziɣ n Lezzayer akked" tgemmi n yidles aɣerfan Amaziɣ". Acu kan, yeḍra-d ubeddel yesɛa azal deg yinaw n tsertit n Lezzayer, deg tegruma-ines d usmektay Amaziɣ yuɣalen d afardis n wurar asertan ara yeḥettmen tura ɣef kulec.